[{"text_idx": "#000001", "text": "Playa del Ingle\u0301s- mitmeku\u0308lgne meelelahutus ja harrastused ning maitsvad toidud\nKuus kilomeetrit sametist liivaranda meelitab Playa del Ingle\u0301si rannaelu nautima. Hotellivalikust leiab endale sobiva nii luksust hindav puhkaja kui va\u0308ikese eelarvega reisisell.\nPlaya del Ingle\u0301sis ja\u0308tkub tegevust terveks o\u0308o\u0308pa\u0308evaks. Ostuhuvilisi ootab hulk suuri kaubanduskeskusi ning basaare, kohalik o\u0308o\u0308elu keeb varajaste hommikutundideni. Playa del Ingle\u0301si arvukate so\u0308o\u0308gikohtade hulgast leiab nii mandri-Hispaania kui rahvusvahelist ko\u0308o\u0308ki pakkuvaid restorane. Lastele ja lapsemeelsetele pakub ro\u0303o\u0303mu Maspalomases paiknev Aqualandi veepark."}, {"text_idx": "#000005", "text": "San Agustin- rahulik rannapuhkus ja lai teenusevalik\nSan Agustin Gran Canaria saarel meelitab mo\u0303nusa rannapuhkuse ja laia teenusevalikuga. U\u0308ks Kanaari saarte lemmikkuurorte San Agustin pakub rahulikku a\u0308raolemist kauni rannapromenaadiga a\u0308a\u0308ristatud tumedal laavaliival. San Agustinis vo\u0303id lamamistoolis lebades pa\u0308ikest nautida vo\u0303i mo\u0308o\u0308da vo\u0303luvat promenaadi Playa del Ingle\u0301si kuurorti ko\u0303ndida.\nSan Agustini puhtal ja rahulikul rannaribal leidub hulgaliselt veespordivo\u0303imalusi. Vo\u0303id vesijalgratta rentida, surfata vo\u0303i kajakiga Atlandi ookeanil lainetel eso\u0303uda. San Agustinist vaid kilomeetri kaugusel ootab laugelt su\u0308gavnev Los Burrase kauni liivaga rannasopp. Elavama rannamelu leiab piki promenaadi Playa del Ingle\u0301si vo\u0303i lausa Maspalomaseesse jalutades."}, {"text_idx": "#000007", "text": "Playa del Cura- rahulik rannapuhkus lahesopis\nPlaya del Cura on neile, kes otsivad ka\u0308rarikkast argipa\u0308evast rahulikku pelgupaika ja mo\u0303nusat rannapuhkust.\nPlaya del Curas on puhas, pisut ja\u0308medamate teradega rannaliiv. U 30 minutilise jalutuska\u0308igu kaugusele ja\u0308a\u0308b ka saare kauneimaks rannaks kutsutav valge liivaga Amadores.\nPuerto Rico ning Puerto del Mogani kuurortide vahel asetsevas Puerto del Cura ku\u0308las on mo\u0303ned restoranid ning pisikesed kauplused. Elava Puerto Rico baarid ja restoranid ja\u0308a\u0308vad u 10 minutilise so\u0303idu kaugusele. Liikuma pa\u0308a\u0308seb kas bussi vo\u0303i taksoga."}, {"text_idx": "#000008", "text": "Meloneras- stiilne ja modernne rannapuhkus\nMelonerase stiilne hotellipiirkond ja pikk liivarand sobivad u\u0308liha\u0308sti lo\u0303o\u0303gastavaks rannapuhkuseks.\nMaspalomase ko\u0303rval paiknev Meloneras sobib eelko\u0303ige ta\u0308iskasvanud puhkajatele. Kuurordi to\u0303mbenumbriteks on kasiino ning piirkonna parim ostukeskus. Sumedaid o\u0303htuid nauditakse Melonerase kauni rannapromenaadi baarides ning mo\u0303nusa atmosfa\u0308a\u0308riga pisikestes restoranides. Melonerase rannata\u0308nava la\u0308hedalt algavatel kilomeetrite pikkustel Maspalomase liivadu\u0308u\u0308nidel saab nautida rahulikku rannapuhkust.\nHotellide avarad basseinialad ning lo\u0303bustuspark Holiday World pakuvad ro\u0303o\u0303msaid puhkuseelamusi ka va\u0308ikestele reisijatele."}, {"text_idx": "#000009", "text": "Playa Taurito- rannapuhkus varjulises orus\nPlaya Taurito on rahulik kuurort elegantse Puerto de Mogani ning elava Puerto Rico vahel, Atlandi ookeani kaldal. Ta\u0308nu asukohale kaljudevahelises orus on siin harva tuuline. Playa Taurito soe ja kuiv kliima on ideaalne mo\u0303nusaks rannapuhkuseks!\nAeglaselt su\u0308gavnev rannajoon sobib u\u0308liha\u0308sti lastega peredele. Pere pisemate ro\u0303o\u0303muks on Playa Tauritos on ka va\u0308ike veepark.\nO\u0303htuid veedetakse ko\u0303ik hinnas hotellide restoranides roogi ja jooke nautides ning ookeani taha laskuva pa\u0308ikese kuma imetledes."}, {"text_idx": "#000010", "text": "Puerto de Mogan- Kanaaride Veneetsia\nU\u0308ks saare kaunimaid ku\u0308lasid - kaarsildadega Puerto de Mogan sobib ha\u0308sti ta\u0308iskasvanud puhkajatele, eriti pruutpaaridele. Soovitame romantilist Afrodite kruiisi, mis kulgeb piki karmide kaljude ja salajaste koobastega a\u0308a\u0308ristatud rannajoont.\nPa\u0308ikeseso\u0303pru ootab kauni liivaga Mogani rand. Kuurordis on kohvikute ja restoranidega u\u0308mbritsetud idu\u0308lliline jahisadam, sisseostudeks pisikesed butiigid ning turg. Puerto de Mogani turupa\u0308evaks on reede."}, {"text_idx": "#000011", "text": "-Puerto de Mogan on looduslikult kaunis ja mo\u0303nusalt rahulik kuurort\n-Gran Canaria u\u0308ks pa\u0308ikselisemaid kuurorte\n-Ko\u0303ik teenused on ha\u0308sti ka\u0308ttesaadavad"}]